Arbejdsnedlæggelsen betyder, at der ikke bliver slagtet på slagterierne, og dermed kan landmændene ikke komme af med deres svin. I øjeblikket arbejder Landbo Nord desperat for at finde ledige stalde til 300 søer, som befinder sig i lastbiler på de nordjyske veje. - Dyrlægerne tager dyrene som gidsler i en faglig konflikt, hvis de havde ventet med at nedlægge arbejdet til i morgen, så havde 300 søer ikke behøvet køre rundt de nordjyske landeveje, siger Niels Vestergaard Salling.
Formanden for Landbo Nords svineudvalg Niels Vestergaard Salling er vred på dyrlægerne på Danish Crowns slagterier i Sæby og Thisted, som har nedlagt arbejdet.